1995.

Godina **1995** (**[[Rimski brojevi|MCMXCV]]**) bila je redovna godina koja počinje u nedjelju po gregorijanskom kalendaru (link pokazuje kalendar).

* U Srbiji proglašena Godina kulture ("Lepše je sa kulturom").
__NOTOC__



## Događaji

### Januar/Siječanj

* 1. 1. - Stupilo na snagu četvoromesečno primirje u Bosni i Hercegovini, između ARBiH i VRS, dogovoreno uz posredovanje nekadašnjeg američkog predsednika Džimija Kartera. Borbe se nastavljaju oko Bihaćkog džepa (trupe RS Krajine i AP Zapadna Bosna nisu deo primirja).
* 1. 1. - Svjetska trgovinska organizacija (WTO) formalno zamjenjuje dotadašnji Opći sporazum o tarifama i trgovini (GATT).
* 1. 1. - Mercosur postaje carinska unija.

* 1. 1. -  Austrija, Finska i Švedska postaju članice EU.
* 1. 1. - Osnovan Centar za kulturnu dekontaminaciju u Beogradu.
* 1. 1. - Fernando Henrique Cardoso je predsednik Brazila (do kraja 2002).
* 7. 1. - Zahvaljujući požaru u Manili otkrivena radionica bombi Ramzi Yousefa i planovi za projekat Bojinka.
* 12. 1. - Hrvatska traži od Saveta bezbednosti da UNPROFOR napusti zemlju na kraju mandata 31. 3. - SAD se ne slažu sa ovim zahtevom.
* 12. 1. - Rezolucija SB UN 970: pozdravljena zatvorenost granice na Drini, delimična suspenzija sankcija prema SRJ se produžava za još 100 dana.
* 12. 1. - ARBiH blokira vojnike UN oko tuzlanskog aerodroma zbog srpskog oficira za vezu, optuženog za zločine (do 21-og).
* 14. 1. - Otvoren aerodromski put prema Sarajevu, zatvoren prošlog jula (za sada samo humanitarne pošiljke), nakon što je ARBiH napustila Igman (?).
* 14. 1. - ARBiH zauzima Klokot sa izvorom i Vedro Polje, čime je obezbeđeno vodosnabdevanje Bihaća - zatim petoro ljudi gine u granatiranju grada. 
* 15. 1. - Završava se Svetski dan mladih u Manili: procenjuje se da završnoj misi prisustvuje preko pet miliona ljudi.
* januar - General Vlada Trifunović osuđen na 11 godina zatvora zbog predaje kasarne u Varaždinu 1991.
* januar - Restrikcije struje u Srbiji.
* januar - Kriza meksičkog peza: SAD, MMF, Banka za međunarodna poravnanja i dr. skupili 50 milijardi dolara pomoći. Meksički GDP je pao 6,2% ove godine, inflacija je 35%.

* 17. 1. - Veliki potres u Hanshinu razara japanski grad Kobe, pri čemu je poginulo preko 6.000 ljudi.
* 17. 1. - Rasim Ljajić smenjen s mesta generalnog sekretara SDA Sandžaka.
* 18. 1. - Predsjednik FBiH Krešimir Zubak odbija ustupiti položaj potpredsjedniku Ganiću nakon 6 mjeseci.

* 20. 1. - Blizu ušća Sene je otvoren *Pont de Normandie*, tada najduži most sa kosim zategama na svetu
* 25. 1. - Sastanak Karadžić-Martić na Palama: obećana je zajednička odbrana u slučaju hrvatskog napada na RSK nakon eventualnog povlačenja mirotvoraca.
* 25. 1. - Norveški raketni incident: putanja lansirane norveško-američke naučne rakete ima sličnosti sa mogućim putanjama američkih nuklearnih raketa što izaziva uzbunu u Rusiji.
* 25. 1. - Socijalista Žan Videnov je bugarski premijer (do 1997).
* 26. 1. - Novi komandant snaga UN u BiH je gen. Rupert Smith, nakon Michaela Rosea.
* 27. 1. - Šef policije u Tešnju uhapsio hrvatske zvaničnike - uzvrat za hapšenja bošnjačkih zvaničnika.
* 27. 1. - Grmljavina i sneg u Beogradu, na Svetog Savu.
* 29. 1. - U Hrvatskoj osnovana Samostalna srpska stranka.
* 29. 1. - Vojislav Šešelj pušten iz beogradskog zatvora posle četiri meseca.
* 30. 1. - Predstavljen Plan Z-4 za Hrvatsku - politička autonomija za Srbe u Hrvatskoj; Srbi ne žele pogledati plan dok ne dobiju garancije da UNPROFOR ostaje.
* 30. 1. - U jednom od najtežih napada tokom trogodišnje pobune islamskih ekstremista u Alžiru, u eksploziji automobila-bombe poginulo najmanje 20, a povređeno oko 60 ljudi.

### Februar/Veljača
* 6. 2. - Aerodromski putevi prema Sarajevu su otvoreni za civilni saobraćaj nakon sedam meseci.
* ca. 6. 2. - Otvoren američki obaveštajni položaj na Braču.
* 7. 2. - UN izveštava o 62 helikopterska leta iz Srbije u BiH u blizini Srebrenice prethodnih dana, protivno zabrani letenja.
* 9. 2. - VRS pokušava povratiti Klokot kod Bihaća.
* 11. 2. - Eksplozija u fabrici baruta u Lučanima, pet poginulih.
* 12. 2. - Borbe VRS i ARBiH kod Bosanske Krupe, nastavljaju se i kod Bihaća.
* 12. 2. - Posmatrači UN su čuli i videli mlazne avione iznad tuzlanskog aerodroma.
* 13. 2. - Haški tribunal optužuje 21 Srbina za zločine u i oko logora Omarska.
* 13. 2. - Skupština RS ponovo odbija Plan Kontakt-grupe.
* 13 - 14. 2. - ARBiH, uz podršku HVO, zauzima Zavalje, Sokolac i brdo Debeljača južno od Bihaća. Tokom meseca, "operativna grupa Pauk" (NOZB, SVK, JSO, SDG) napada izbočinu ARBiH na severu Bihaćkog džepa - Podzvizd, Mala Kladuša, Šumatac.
* 14. 2. - Predlog Kontakt-grupe: ukidanje sankcija SRJ u zamenu za priznanje Hrvatske i BiH (uključujući granice), tretman bosanskih Srba jednak Bošnjacima i Hrvatima u BiH i ostanak UNPROFOR-a u Hrvatskoj (Milošević odbija).
* 17. 2. - Neredi u Tetovu nakon što je policija prekinula predavanja na albanskom univerzitetu, 1 poginuo.
* 18. 2. - Dvojica srpskih civila stradala kod Hrasnice u kršenju primirja.
* 19. 2. - Venčanje Arkana i Cece.
* 20. 2. - Predstavnici RS Krajine i Republike Srpske razgovoraju o zajedničkoj strategiji u slučaju hrvatskog napada (osnovan zajednički savet odbrane).
* 20. 2. - UN izjavljuje da vlada BiH sve češće koristi helikoptere, protivno zabrani letenja.
* 21. 2. - *[[Washington Post]]* izveštava da su avioni C-130 istovarili opremu za sarajevsku vladu na tuzlanskom aerodromu (NATO odgovara 28. 2. da su se posmatrači UN zbunili).
* 26. 2. - Propast *[[Barings Bank]]*, osnovane 1762, nakon što je broker Nick Leeson špekulacijama izgubio 1,4 milijarde dolara (uhapšen 2. 3.).

### Mart/Ožujak
* 3. 3. - Okončana misija UNOSOM II u Somaliji. Somalijski građanski rat se nastavlja ali sukobi su više lokalizovani i manjeg intenziteta.
* 5. 3. - Referendum o pripadanju autonomnoj Gagauziji, prema zakonu od prošlog decembra: formiraju je tri varoši i 26 opština, u četiri enklave na jugu Moldavije.
* 6. 3. - Hrvatska i FBiH, Janko Bobetko i Rasim Delić, dogovorili zajedničku komandu.
* 7. 3. - Prvi čečenski rat: okončana je Prva opsada Groznog Rusi osvajaju grad.
* 7. 3. - Bivši komunista Józef Oleksy je novi poljski premijer (do 1996).
* 8. 3. - U Bihaću nestao zapovjednik tamošnjeg HVO-a Vlado Šantić.
* 8. 3. - Parlament RS Krajine odbacio inicijativu predsednika Martića za smenu premijera Mikelića.
* 12. 3. - Franjo Tuđman izjavljuje da bi mogao odustati od zahteva za povlačenje UNPROFOR-a pod uslovom da ovi nadgledaju granicu prema Srbiji i BiH.
* 13. 3. - Tokom potere u beogradskom Pionirskom parku kriminalac P. J. ubio policajca a zatim ranio još četvoricu bacivši bombu (pucao sebi u glavu ali preživeo, kasnije osuđen na smrt).
* 14. 3. - Norman Thagard je prvi američki astronaut koji u svemir odlazi ruskom letelicom.
* 14. 3.? - Devet francuskih vojnika stradalo u transporteru koji je sleteo s puta kod Igmana.
* 18. 3. - Michael Jordan se nakon dve godine vraća u NBA.

* 20. 3. - Prolećna ofanziva ARBiH, uprkos primirju: na Majevici, oko komunikacionog tornja na vrhu Stolice; i na Vlašiću, po mećavama i velikoj hladnoći. VRS odgovara granatiranjem Tuzle, Travnika i drugih gradova.
* 20. 3. - Napad sarinom na Tokijski metro u kome su pripadnici kulta Aum Shinrikyo ubili 12 ljudi - lider Shōkō Asahara je uhapšen u maju.
* 21. 3. - Bihaćki džep: operativna grupa "Pauk" je zauzela većinu izbočine Podzvizd, borbe se zatim vode ka Vrnograču (zauzet tek u junu).
* 22. 3. - Valerij Poljakov se vraća na zemlju posle 438 dana na orbiti.
* 23. 3. - Kapetan italijanskog ribarskog broda ranjen nedaleko od Šibenika, od strane hrvatske patrole.
* 24. 3. - Prvi put posle 26 godina britanski vojnici ne patroliraju Belfastom.
* 25. 3. - Mike Tyson je pušten iz zatvora nakon tri godine, opet boksuje od avgusta.
* 26. 3. - U nekoliko evropskih zemalja stupa na snagu Schengenski sporazum.
* 27. 3. - 67. dodjela Oscara: najbolji film je *[[Forrest Gump]]*, ukupno šest nagrada od 13 nominacija; najbolji strani film ruski *[[Burnt by the Sun]]*, u konkurenciji bio i makedonski *[[Pred doždot]]*.
* 27. 3. - VRS započinje operaciju Spreča 95, pokušavaju odseći izbočinu Sapna-Teočak (ili 4. 4.).
* 
Srebrenica zepa july 1995 german.jpg|Srebrenica i Žepa
Map 54 - Bosnia - Bihac, January-July 1995.jpg|Bihać, januar-jul 1995
Operation Summer 95 Progress.svg|Operacija Ljeto '95
Map 57 - Bosnia - Croatia - Livno Valley 25-30 July 1995.jpg|Livanjsko polje, jul 1995


* 1. 7. - Operacija Nomad Vigil je prva upotreba drona Predator: četiri komada iz albanske baze Gjadër kod Lješa izviđaju iznad Bosne (do novembra, dva su izgubljena u avgustu).
* 1. 7. - Kriza razoružanja Iraka: prvi put priznaje postojanje programa ofanzivnog biološkog oružja, ali ne i veponizaciju.
* 2. 7. -  Košarkaška reprezentacija Jugoslavije osvojila zlatnu medalju na evropskom prvenstvu u Atini, pobedivši reprezentaciju Litvanije rezultatom 96:90. Hrvatska treća, košarkaši napustili podijum pre izvođenja "Hej Sloveni". U Beogradu kamenovana grčka ambasada, zbog navijanja tamošnjih navijača za Litvaniju. Sutradan veliki doček u Beogradu (početak tradicije).
* 5. 7. - Rezolucija SB UN 1003: delimična suspenzija sankcija protiv SRJ produžena za još 75 dana (do 18. 9.).
* 5. 7. - Avion SVK blizu hidrocentrale Kostela nizvodno od Bihaća.
* 6. 7. - Operacija Krivaja '95: granatiranjem počinje napad na Srebrenicu. 

* 7. 7. - U Beogradu otvorena podzemna Železnička stanica Vukov spomenik, deo Beovoza.
* 9. 7. - Šrilankanski građanski rat: u bombardovanju crkve u Navalyju stradalo je najmanje 147 tamilskih civila.
* 10. 7. - Aung San Suu Kyi je puštena iz kućnog pritvora nakon šest godina (ponovo 2000-2002, 2003-2010. i u zatvoru nakon vojnog udara 2021).

* 11. 7. - NATO pogodio srpski tenk kod Srebrenice oko 14:30, ostali letovi otkazani nakon pretnje, VRS iz odmazde granatira sedište UN u Sarajevu.
* 11. 7. - Snage VRS zauzele Srebrenicu oko 16 sati, što označava početak masakra u Srebrenici (označen kao genocid u presudama ICTY-ja i Međunarodnog suda pravde).
* 11. 7. - Predsednik Clinton objavljuje normalizaciju odnosa SAD i Vijetnama.
* 12. 7. - Rezolucija SB UN 1004: zahteva se povlačenje VRS iz sigurnog područja Srebrenice i osuđuju napadi i pritvaranja mirotvoraca.
* 13. 7. - Američki gradovi na Srednjem zapadu pogođeni ekstremno visokim temperaturama, a posebno Chicago u kome zbog toplotnog vala umire na stotine ljudi.
* 13 - 14. 7. - Pogubljenja muškaraca iz Srebrenice: Karakaj, Kravica, Nova Kasaba, Donja Pilica
* 14. 7. - Operacija Stupčanica '95: počinje napad VRS na Žepu, još jedno sigurno područje. Begunci iz Srebrenice, 28. divizija, odbila napad kod Snagova (u kontaktu sa ostatkom ARBiH 16. 7.).
* 15. 7. - Zvonimir Červenko je načelnik GS OSRH nakon Janka Bobetka (do 1996).

* jul - Prodata prva knjiga preko *[[Amazon.com]]*.
* 16. 7. - Predsednik Širak priznaje odgovornost Francuske za deportacije Jevreja u Višijevskom periodu.
* 17. 7. - Na sastanku pred. Tuđmana sa najužim vojnim i policijskim vrhom na Brionima doneta odluka o vojnoj akciji "Oluja" (još jedan sastanak 31. 7.; inače, gomilanje snaga primećeno još početkom meseca).
* 18. 7. - Erupcija vulkana Soufrierre Hills na Montserratu, jedna od najdužih u zabilježenoj historiji.
* 19 - 26. 7. - Operacija Mač 95: ofanziva SVK i OG Pauk prema Cazinu - doći će na pet kilometara od mesta i aerodroma u Ćoralićima.
* 21. 7. - Londonska konferencija: komandant UN u BiH je ovlašćen da traži NATO udare bez konsultacije sa civilnim zvaničnicima - ukinut "dvostruki ključ"; u principu dogovoreni veći udari NATO kao odgovor na napade VRS, pre svega na Goražde. Islamska kontakt grupa odlučila u Ženevi da neće poštovati embargo na oružje BiH (tvrdi se da Iran, Malezija, Pakistan i Turska već šalju oružje).
* 21. 7. - Počinje Treća kriza u Tajvanskom moreuzu (do 1996).
* 22. 7. - Hrvatski predsjednik Franjo Tuđman i predsjednik Bosne i Hercegovine Alija Izetbegović potpisali su Splitsku deklaraciju - vojna suradnja, naročito pomoć Bosni u bihaćkoj situaciji.

* 23. 7. - Miguel Induráin je peti put zaredom osvojio Tour de France.
* 24. 7. - Snage za brzo reagovanje UN se postavljaju na Igman, britanske i francuske snage sa topovima, dva dana nakon pogibije dvojice francuskih mirovnjaka u Sarajevu. ARBiH napada na Treskavici, zauzima nekoliko sela, napreduje ka Kalinoviku.
* 25. 7. - VRS zauzela Žepu.
* 25. 7. - Milan Martić, Radovan Karadžić i Ratko Mladić i još 21 optuženi pred Haškim tribunalom.
* 25. 7. - Eksplozija u pariskoj metro stanici Saint-Michel sa osam mrtvih: alžirska Oružana islamska grupa (GIA) pokušava proširiti Alžirski rat u Francusku.
* 25 - 30. 7. - Operacija Ljeto '95: HV i HVO zabijaju klin između Bosanske i Kninske krajine; Bosansko Grahovo zauzeto 28-og, Glamoč 29-og - preko 20.000 srpskih izbeglica.
* 26. 7. - Fikret Abdić proglasio da APZB postaje Republika Zapadna Bosna.
* 26. 7. - Senat SAD glasao 69:29 za ukidanje embarga na oružje BiH, a Predstavnički dom 1. 8. sa 298:128 - Clinton uložio veto 11. 8..
* 26. 7. - Peru i Ekvador okončali jednomesečni rat.
* 27. 7. - Milan Babić izabran za krajinskog premijera.
* 28. 7. - Teleton u Ujedinjenim Arapskim Emiratima sakupio 43 miliona dolara za Bosnu.
* 30. 7. - Predsednik Tuđman odbio plan od 6 tačaka koji su sastavili Martić i Akaši i za pregovore postavio četiri preduslova koji već znače predaju Krajine. Sporazum SVK i UN vodi povlačenju oko 1.000 vojnika iz Bihaćkog džepa.

### Avgust/August/Kolovoz

* 1 - 3. 8. - Kontranapad VRS i specijalne policije odbacuje ARBiH na Treskavici.
* 2. 8. - Krajinski premijer Milan Babić u razgovoru sa ambasadorom SAD u Hrvatskoj Galbraithom prihvata Plan Z-4, Tuđman sutradan odbacuje sporazum Babića i Galbraitha kao odugovlačenje.
* 3. 8. - Neuspešan razgovor predstavnika RH i RSK u Ženevi, RH traži da se razgovora o reintegraciji i otvore pruge i naftovod.
* 3. 8. - Premijer BiH Haris Silajdžić nudio ostavku (sukob sa ino. ministrom Sacirbeyem).
* 4. 8. - **[[Operacija Oluja]]** počinje jutarnjim granatiranjem Knina i drugih krajinskih gradova; napadnuti i položaji UN mirotvoraca (poginuo danski narednik kod Petrinje, ranjena dvojica Poljaka). Oslobođeni Vrlika i Kijevo. Američki avioni uveče gađali protivvazdušne položaje kod Knina uz obrazloženje da su bili ozračeni radarom.
* 4 - 6. 8. - Pankerski Dani haosa u Hanoveru prolaze u sukobima sa policijom, vandalizmu i pljački.
* 5. 8. - HV (4. splitska i 7. varaždinska) ulazi u Knin (u Hrvatskoj kasnije Dan pobjede, Dan domovinske zahvalnosti i Dan branitelja); pao i Gračac - slom odbrane RSK, osim na Kordunu i delu Banije, gde HV zauzima Hrvatsku Dubicu; Benkovac i Obrovac padaju uveče. 
* 5. 8. - Peti korpus ARBiH sadejstvuje u "Oluji", napada prema Ličkom Petrovom Selu. Gen. Izet Nanić poginuo kod Ćorkovače.
* 5. 8. - Radovan Karadžić smenio Ratka Mladića s položaja vrhovnog komandanta VRS kojeg sam preuzima - generali podržavaju Mladića, odluka je ubrzo povučena.
* 6. 8. - Pali Petrinja, Slunj, Cetingrad, Udbina, Plitvice, Kostajnica, Glina.
* 7. 8. - HV zauzima Vojnić i Dvor. Hrvatski avion raketirao kolonu izbeglica na Petrovačkoj cesti - devet mrtvih. 
* 7. 8. - Peti korpus definitivno ušao u Veliku Kladušu, odlazi oko 30.000 izbeglica.
* 7. 8. - Londonski *Times* objavio navodnu mapu podele BiH koju je Tuđman prošlog maja nacrtao Paddyju Ashdownu.
* 7. 8. - Braća Kamel, zetovi i rođaci Sadama Huseina, pobegli su iz Iraka sa suprugama. Hussein Kamel sarađuje sa istragom oružja za masovno uništenje (sledećeg februara su namamljeni nazad i ubijeni).
* 7. 8. - Tzv. Beli zemljotres u Čileu: južna polovina zemlje je pogođena jakim vetrovima, snegom i kišom koji prekidaju saobraćaj i nanose štetu stočarstvi itsl..
* 8. 8. - Kod Topuskog na Kordunu se predao 21. korpus SVK; do uveče je zauzet džep Donji Lapac-Srb - kraj zapadnog dela RSK. Zločin u Dvoru na Uni, maskirana lica ubila devetoro srpskih invalida (danski vojnici govorili o tome u aprilu 2011). UN izveštava o paljenju sela i pucanju na izbeglice.
* 8. 8. - SAD zabrinute zbog gomilanja tenkova i trupa VJ na granici prema Hrvatskoj (11-tog se izveštava o razmeni snajperske i artiljerijske vatre između HV i SVK).
* 9. 8. - Kamenovana kolona srpskih izbeglica kod Siska (iz Krajine beži oko 200 hiljada Srba). Milošević osuđuje Karadžića jer "pokušava da gurne SRJ u rat".
* 10. 8. - Rezolucija SB UN 1009: žali se zbog hrvatske ofanzive od 4. 8., osuđuje granatiranje civilnih ciljeva i napadi na mirotvorce (trojica mrtvih);
* 10. 8. - Rezolucija SB UN 1010: zabrinuti zbog izveštaja iz Srebrenice i Žepe.
* 10. 8. - Izbeglice stižu Srbiju, ulazak u Beograd je dozvoljen samo onima koji tu imaju rodbinu.
* avgust - Nakon "Oluje", ima proterivanja Hrvata, i Bošnjaka, iz banjalučkog regiona, kao i iz Vojvodine.
* 12. 8. - Ofanziva HV u okolini Trebinja i ARBiH kod Donjeg Vakufa (granatirani i Trebinje i Dubrovnik).
* 12/13 - 15. 8. - Neuspešni napad VRS na B. Grahovo, HV u protivnapadu prilazu Drvaru.
* 16. 8. - Bermuđani na referendumu odbacuju nezavisnost od Velike Britanije (odziv 59%, protiv 74%).
* 17. 8. - Komandant UN Janvier upozorava Mladića da će na napade na sigurna područja NATO odgovoriti brzim vazdušnim udarima koji ne bi morali biti srazmerni ili ograničeni. UN sutradan najavljuje povlačenje 350 mirovnjaka iz Goražda.
* 19. 8. - Robert C. Frasure, još dvojica američkih diplomata i francuski mirovnjak poginuli u saobraćajnoj nesreći na Igmanu (Richard Holbrooke je bio u drugom vozilu - u toku su razgovori o miru).
* 20. 8. - U londonskom Neasdenu je otvoren BAPS Shri Swaminarayan Mandir, najveći hinduistički hram izvan Indije.
* 21. 8. - Novi ustav Etiopije stupa na snagu - formalizovana federativna republika.

* 24. 8. - Microsoftov operativni sistem Windows 95 je u maloprodaji - uvedeni su desktop, taskbar, Start meni i Windows Explorer.
* 25. 8. - Ubijeno pet srpskih staraca u Gruborima kod Plavnog. Dvojica pripadnika ARBiH poginula u razmeni vatre sa britanskim mirovnjacima u Goraždu.
* 26. 8. - "Vlak slobode" prošao prugom Zagreb-Split; Tuđman u Kninu indirektno kaže da u tom gradu više neće biti Srba &mdash; "onih" koji su došli zajedno sa osmanlijskim osvajačima i "do juče bili u hrvatskom Kninu", "nema povratka na ono što je bilo, da nam u sred Hrvatske šire rak...". Primirje u istočnoj Slavoniji.
* 27. 8. - Asistent državnog sekretara Richard Holbrooke kaže da će posledice za srpske ciljeve biti vrlo nepovoljne ako za nedelju-dve ne dođe do dramatičnog pomaka u mirovnoj inicijativi. "Newsweek" tvrdi da Clintonova administracija sprema devetomesečnu kampanju protiv RS i Srbije u u slučaju neuspeha inicijative.

* 28. 8. - Markale 2: granata na sarajevskoj pijaci usmrtila 37 osoba i ranila 48.
* 27-29. 8. - Rukovodstvo bosanskih Srba ovlastilo predsednika Srbije, Slobodana Miloševića da zastupa Republiku Srpsku u mirovnim pregovorima.
* 29. 8. - Savet bezbednosti UN odlučio da se UNCRO do novembra smanji sa 13.500 na 2.500 ljudi, ostaju dva bataljona na istoku Slavonije.
* 29. 8. - Eduard Ševarnadze, predsjednik Gruzije, preživljava pokušaj atentata.
* 30. 8. - Operacija Deliberate Force: NATO počinje bombardiranje položaja VRS (do 14. 9.), avionima iz Avijana i sa američkih i francuskih nosača, kao i topovima Snaga za brzo reagovanje sa Igmana; kod Pala je oboren francuski Mirage 2000, dva pilota se katapultirala (u zarobljeništvu VRS do decembra).

### Septembar/Rujan
* 1. 9. - Suspendovani udari na VRS, kako bi se videlo da li je spremna povući oružje iz okoline Sarajeva.
* 3. 9. - Prvi konvoj UN prošao aerodromskim putem u Sarajevo od marta.
* 4. 9. - Osnovan *[[eBay]]* (naziv od 1997): Pierre Omidyar je postavio *AuctionWeb* na svom sajtu, prvi sajt za aukcijsku kupovinu.
* 4 - 15. 9. - U Pekingu je održana četvrta Svetska konferencija o ženama, dogovorena je Pekinška platforma za akciju, sveobuhvatni plan za pravnu jednakost.
* 5. 9. - Nastavljeni udari NATO na VRS.
* 5. 9. - Građanski rat u Afganistanu: Talibani zauzeli Herat, gomila u Kabulu sutradan poharala pakistansku ambasadu, optužujući tu zemlju za podršku Talibanima.
* 5. 9. - Prva od šest francuskih atomskih proba na polinežanskom atolu Mururoa; traju do januara, izazivaju proteste širom sveta, na Tahitiju i nerede.
* 6. 9. - Objavljena optužnica Ivici Rajiću za zločin u Stupnom dolu (zatvoren 2003-2011).

* 7. 9. - Vlada SRJ zahteva od Saveta bezbednosti UN da prestane bombardovanje bosanskih Srba.
* 8. 9. - Sastanak inostranih ministara RH, BiH i SRJ u Ženevi: Beograd priznaje BiH u svojim granicama; usmeni dogovor Hrvatske, SRJ i sarajevske vlade o podeli BiH na dva entiteta (čime je Republika Srpska službeno priznata).
* 8. 9. - Jeljcin kaže da udari na Bosanske Srbe pokazuju zašto se Rusija protivi širenju NATO, i, ako se nastave, pomoć Srbima neće biti samo humanitarna.
* 8 - 15. 9. - Operacija Maestral: Hrvatske snage zauzimaju prevoj Mliništa (9.), Šipovo  (12.), Jajce (13.), Drvar (14.). 
* 10. 9. - Ispaljeno 13 američkih tomahavka na komandni položaj kod Banjaluke.
* 11. 9. - Bitka za Vozuću, Operacija Uragan: 2. i 3. korpus ARBiH, sa mudžahedinima zauzimaju Vozuću, čime je otvoren put Zenica–Tuzla; od 15-tog ofanziva na planini Ozren.
* 13. 9. - Sedmi korpus ARBiH zauzeo Donji Vakuf. U Oborcima ubijeno 28 Bošnjaka i Hrvata.
* 13. 9. - U Njujorku potpisan sporazum o normalizaciji odnosa između Grčke i BJR Makedonije: Grčka će okončati trgovački embargo a Makedonija promeniti zastavu, na kojoj se sada nalazi Sunce iz Vergine.
* 13. 9. - Ambasada SAD u Moskvi pogođena RP granatom.
* 13 - 18. 9. - Operacija Sana 95: Peti korpus ARBiH zauzima Kulen Vakuf (14.) Bosanski Petrovac (15.), Ključ i Bosansku Krupu (17.).
* 14. 9. - Karadžić i Mladić u Beogradu potpisali sporazum sa Richardom Holbrookeom o povlačenju teškog naoružanja na 20&nbsp;km od Sarajeva, udari NATO-a suspendovani na tri dana (više nisu nastavljani, zvanično opozvani 20-tog, kada je izmešteno sve naoružanje); takođe i primirje u Sarajevu i otvaranje dva puta.
* 14. 9. - Ruski predsednik Jeljcin odbio da potpiše zakone Državne dume kojima bi sankcije protiv SRJ bile prebačene na Hrvatsku.
* 15. 9. - Rezolucija SB UN 1015: produžena delimična suspenzija sankcija protiv SRJ za još 180 dana.
* 15. 9. - Vazdušni most prema Sarajevu otvoren nakon pet meseci.
* 15. 9. - Požar uništio opremu sarajevskog radija Studio 99, kritičkog prema vladi.
* 15. 9. - Elektroničke kompanije iza dva suparnička formata digitalnog video diska su se pod pritiskom kompjuterskih firmi dogovorile za jedinstven format DVD - jednostrani disk sa jednim ili dva sloja, kapaciteta 4.7 GB (4.38 GiB) odn. 8.5 GB (7.92 GiB). U Japanu je lansiran najesen 1996.
* septembar - Peta generacija video konzola: prva Sonyjeva PlayStation konzola je puštena u prodaju u Severnoj Americi i Evropi.
* 16. 9. - Odbojkaši SRJ osvojili evropsku bronzu.
* 18. 9. - Peti korpus u blizini Sanskog Mosta, najmanje 60.000 izbeglica u Banja Luci, iz koje kreću nove kolone.
* 18-19. 9. - Odbijena hrvatska operacija Una, pokušaj prelaska Une i Save, ubijeno osam srpskih civila u Dubici. Tuđman i Izetbegović obećavaju Holbruku da zaustavljaju ofanzivu prema Banjaluci.
* 19. 9. - *[[The New York Times]]* i *[[The Washington Post]]* objavili "Unabomberov" manifest.
* 20 - 22. 9. - Borbe kod Sanskog Mosta i Bosanskog Novog između Petog korpusa i ojačanog VRS/JSO/SDG. Peti korpus na južnom krilu počinje napredovanje prema Mrkonjić Gradu.
* 21. 9. - Rezolucija SB UN 1016, o stanju u BiH.
* 23/24. 9. - Kontranapad VRS/SDG u pravcu Bosanske Krupe.
* 25. 9. - Egipatski islamisti prete Hrvatskoj ako bude izručila Tal'ata Fu'ada Qasima - on je možda tajno pogubljen ovog meseca u Egiptu. Human Rights Watch misli da je ovo bio prvi slučaj CIA-inog "vanrednog prenosa" (*Extraordinary rendition*).
* 26. 9. - Sastanak inostranih ministara u Njujorku, sporazum o modalitetima odnosa dva bh. entiteta: ustavne strukture (predsedništvo, vlada, parlament, ustavni sud), održavanje izbora.
* 26. 9. - Počelo suđenje bivšem italijanskom premijeru Giuliu Andreottiu, optuženom za veze s mafijom (oslobođen 1999).
* 27. 9. - Plaćenik Bob Denard pokušava izvršiti puč na Komorima (Francuska intervenisala 4. 10.).
* 28. 9. - Masakr u Varivodama: ubijeno devet srpskih staraca u Varivodama kod Kistanja.

* 28. 9. - U Tabi potpisan Prelazni sporazum o Zapadnoj obali i Pojasu Gaze, poznat kao Oslo II. Zapadna obala je podeljena u tri zone, Palestinci 2013. imaju punu samoupravu u područjima A (18%) i podeljenu u B (22%), u vidu 165 nepovezanih enklava; ostatak je zona C pod izraelskom administracijom, s velikim naseljavanjem Jevreja.
* 30. 9. - Zvaničnici EU i UN osuđuju nasilje prema Srbima u Hrvatskoj.
* septembar - U bivšoj Jugoslaviji ima 3,5 miliona izbeglica, uključujući 417.000 zbog ofanziva HV/HVO i ARBiH u RSK i BiH od letos.

### Oktobar/Listopad
* 2. 10. - Prvi broj sarajevskih novina "Dnevni avaz".
* 2. 10. - Britpop: *[[Oasis]]* izdaju drugi album, *(What's the Story) Morning Glory?*, koji će se globalno prodati u 22 miliona primeraka.
* 2. 10. - Makedonski predsednik Kiro Gligorov u poseti Beogradu.
* 3. 10. - U Erdutu potpisan sporazum o Temeljnim načelima za pregovore.
* 3. 10. - "Suđenje stoleća": O.J. Simpson proglašen nedužnim na suđenju za ubistvo bivše supruge Nicole Brown i njenog prijatelja Ronalda Goldmana (Simpson će u građanskoj parnici februara 1997. biti proglašen odgovornim za njihovu smrt).
* 3. 10. - Makedonski predsednik Kiro Gligorov teško ranjen u atentatu u Skoplju.
* 3 - 6. 10. - Srpske snage potiskuju ARBiH od Mrkonjić grada, dolaze blizu Ključa - ali jedna brigada poslata na Ozren, dok je Sedmi korpus ARBiH pojačan i traži pomoć HV.
* 3 - 12. 10. - Borbe na Treskavici: ARBiH napreduje u dva navrata, ali ih VRS suzbija. Komandant 14. divizije Zaim Imamović je poginuo 9. 10. na Rogojskoj gredi.
* 4. 10. - Avioni NATO gađali tri SAM položaja VRS kod Banjaluke, nakon što su ozračeni radarom.
* 5. 10. - Predsednik SAD Bil Klinton najavio primirje u Bosni za 10. 10. koje je dogovorio posrednik Ričard Holbruk, pod uslovom da se Sarajevu vrate struja i gas. Najavljeni i razgovori tri strane u SAD, počevši "oko 25. oktobra" (pomereno zbog hrvatskih izbora).
* 5. 10. - Generalni sekretar UN najavio smanjenje UNPROFOR-a sa 30.500 na 21.000.
* 5 - 7. 10. - ARBiH zauzima još jedan pojas na Ozrenu, istočno od Maglaja.

* 6. 10. - ARBiH odbila ofanzivu VRS kod B. Krupe.
* 6. 10. - Objavljeno otkriće ekstrasolarne planete 51 Pegasi b, prve oko zvezde glavnog niza.
* 8. 10. - Avioni VRS pogodili izbegličke kampove u Živinicama i Tešanjki - devet mrtvih, od čega sedmoro djece u naselju Karaula. UN izveštava o 3.500 proteranih iz Banja Luke i okolnih gradova i o zločinima. 
* 9. 10. - U granatiranju tuzlanskog aerodroma poginuo norveški mirovnjak. Avioni NATO uništili položaj VRS kod Tuzle.
* 8 - 12. 10. - Operacija Južni potez: Hrvatske snage zauzimaju Mrkonjić Grad (10.) i HE Bočac, ugrožena Banja Luka.
* 10 - 13. 10. - Operacija Sana: ARBIH zauzima Sanski Most (10.). UN izveštava o oko 40.000 izbeglica koji idu u Prijedor i Banjaluku.
* 12. 10. - Stupilo na snagu primirje u BiH - borbe, čarke i granatiranja se nastavljaju još nekoliko dana između Sanskog Mosta i Prijedora (do 20-tog), ali ovo je u principu **kraj rata u Bosni i Hercegovini**. FBiH kontroliše 51,6% zemlje.
* 13. 10. - U Skoplju potpisan sporazum između Grčke i BJR Makedonije - Grčka sutradan ukida embargo, nakon što je ova prihvatila da promeni zastavu ( → ) i zvanično se obaveže da nema pretenzija na grčku teritoriju.
* oktobar - Završen *The Internet FreeCell Project* : igra FreeCell (Windows) (tada sa 32.000 deljenja) ima samo jedno nerešivo deljenje: #11982.
* 16. 10. - Odluka Skupštine RS: penzionisani Mladićevi saradnici, četiri generala VRS (Gvero, Tolimir, Đukić, Borić) i ppuk. Milutinović.
* 16. 10. - "Marš milion ljudi" u Vašingtonu za prava crnaca.
* 17. 10. - Francuskinja Jeanne Calment dostiže potvrđenu dob od 120 godina i 38 dana, postavši najstarija osoba koja je ikada živjela na svijetu.
* 18. 10. - Beograd i Sarajevo su pristali na otvaranje kancelarija za vezu.
* 18 - 20. 10. - Samit nesvrstanih u Cartageni, Kolumbija: Zimbabve i još dve afričke zemlje su blokirale prijem BiH.
* 19. 10. - Predsednik Tuđman obećava da neće napadati Srbe u Istočnoj Slavoniji, dan nakon američkog upozorenja.
* 20. 10. - Voda se vraća u Sarajevo. 
* 20. 10 - Islamisti izveli teroristički napad u Rijeci.
* 20. 10. - Generalni sekretar NATO Willy Claes podnosi ostavku zbog korupcije iz vremena kada je bio belgijski ministar.
* 24. 10. - Poslanici pet opozicionih partija napustili skupštinu Srbije nakon ukidanja TV prenosa.
* 24. 10. - Put Sarajevo - Kiseljak je otvoren za humanitarne konvoje.
* 26. 10. - Na Malti je ubijen Fathi Shaqaqi, generalni sekretar Islamskog džihada u Palestini.
* 28. 10. - Izbija požar u bakuskom metrou, u kojem je poginulo 289 ljudi, a što je najveća nesreća u historiji podzemnih željeznica.
* 29. 10. -  Parlamentarni izbori u Hrvatskoj 1995: HDZ uzeo 75 od 127 mesta u Zastupničkom domu, ali izgubio većinu u Zagrebu (→ Zagrebačka kriza). Manja šteta od granatiranja u Dubrovniku.
* 30. 10. - U kanadskoj provinciji Quebeq održan ustavni referendum na kome je sa 50,58 prema 49,42% odbijen prijedlog o nezavisnosti od Kanade (54.288 glasova razlike od 4.671.008 validnih i 86.501 nevažećih).
* 31. 10. - Policija i specijalci rasturili neprijavljeni pankerski koncert u Samoboru, uz brutalno premlaćivanje i privođenje preko 100 osoba.

### Novembar/Studeni

* 1. 11. - U bazi Wright-Patterson kod Daytona počinju pregovori o mirovnom rešenju za BiH i o istočnoj Slavoniji. U Sarajevu otvoren most "Bratstvo-jedinstvo".
* 3. 11. - Srpski fudbalski trener Gojko Zec ubijen od pljačkaša u svojoj kući u Luandi, Angola.
* 4. 11. - Izraelski premijer Yitzhak Rabin ubijen na mirovnom skupu u Tel Avivu. Novi premijer je Shimon Peres (do juna).

* 4. 11. - Zlatko Mateša je novi hrvatski premijer umjesto Nikice Valentića (do 2000).
* 5. 11. - Živorad Minović, direktor kompanije "Politika", priveden u policiju i za to vreme smenjen - naslediće ga Hadži Dragan Antić.
* 6. 11. - Američki novinar David S. Rohde osuđen na 15 dana zbog neovlašćenog ulaska u Republiku Srpsku (istraživao je Srebrenicu); pušten je nakon pritiska.
* 7. 11. - Vlada BiH odlučila da njemačka marka bude zvanična valuta pored bh. dinara (KM dolazi 1998).
* 7. 11. - U Beogradu je izmereno 39&nbsp;cm snega, oboren rekord iz 1921; sledi duga i hladna zima, sa košavom i ledenim kišama, snega će biti i u aprilu.
* 7. 11. - Tajfun Angela pustoši na Filipinima, odnosi 882 života.
* 9. 11. - Rezolucija Saveta bezbednosti UN 1019: o kršenju humanitarnog prava u Republici Srpskoj i Hrvatskoj.
* 9. 11. - Haški tribunal: optužnice protiv "Vukovarske trojke" oficira bivše JNA u vezi Ovčare (Mrkšić, zatvoren 2002-2015, do smrti; Šljivančanin 2003-2011, pušten; Radić, 2003-2007, oslobođen).
* 9. 11. - BJR Makedonija postaje članica Saveta Evrope.
* 10. 11. - Tuđman i Izetbegović potpisali sporazum u Deytonu o funkcioniranju FBiH, ujedinjenju Mostara, povratku izbeglica u nekoliko mesta.
* 12. 11. - Erdutski sporazum određuje prelaznu upravu UN u Istočnoj Slavoniji, Baranji i Zapadnom Srijemu na 12 (+12) meseci, demilitarizaciju, povratak izbeglica. Mirna reintegracija hrvatskoga Podunavlja postignuta početkom 1998.
* 15. 11. - Haške optužnice protiv petorice bosanskih Hrvata zbog zločina u Lašvanskoj dolini: Dario Kordić (zatvoren 1997-2014), Tihomir Blaškić (1996-2004), Mario Čerkez (1997-2004), Ivan Šantić, Pero Skopljak (ova dvojica kratko 1997, povučena optužnica) i Zlatko Aleksovski (1996-2001). Blaškić unapređen u glavnog inspektora Hrvatske vojske.
* novembar - Bombaju je ime zvanično promenjeno u Mumbaj.
* 16. 11. - Potpisana Deklaracija o principima tolerancije (kasnije Međunarodni dan tolerancije).
* 16. 11. - Karadžiću i Mladiću proširena optužnica pred ICTY: optuženi i za genocid u Srebrenici.
* 18. 11. - Miss World 1995 u Južnoj Africi: Anica Martinović iz Hrvatske je prva pratilja.
* 20. 11. - U BBC-jevoj "Panorami" prikazan intervju sa lady Dianom, o njenim teškoćama i bračnim problemima.

* 21. 11. - Nakon trotjedne konferencije u američkom gradu Daytonu postignut **[[Daytonski mirovni sporazum]]**, kojim je završen rat u BiH te ustanovljeno dalje ustavnopravno uređenje Bosne i Hercegovine (potpisan u Parizu 14. 12.).
** BiH je jedinstvena zemlja sa dva entiteta, sa centralnim predsedništvom, vladom, parlamentom i ustavnim sudom. Predsedništvo i parlament će biti izabrani, optuženi za ratne zločine ne mogu učestvovati. Sloboda kretanja i povratka izbeglica. Sarajevo će biti glavni i ujedinjen grad, pitanje Brčkog, sada u RS, ostavljeno je za arbitražu (→ Brčko distrikt 1999/2000).
* 22. 11. - Rezolucije SB UN: 1021 o rasporedu ukidanja embarga na oružje bivšoj Jugoslaviji (uvedenog septembra 1991); 1022: suspendovane sankcije SR Jugoslaviji (uvedene maja 1992.);  1023 o Erdutskom sporazumu.
* 22. 11. - Prikazana *[[Toy Story]]*, prvi *[[Pixar]]*-ov film i prvi dugometražni animirani film urađen kompjuterskom animacijom.
* 24. 11. - Pripadnici HVO pale kuće u Mrkonjić Gradu i Šipovu, koji se prema mirovnom planu vraćaju RS.
* 24. 11. - Počinju veliki štrajkovi u Francuskoj, odgovor na Žipeov plan kresanja socijalnih davanja radi smanjenja deficita i najveći protesti od 1968. 
* 24. 11. - Poslednji signal sa Pionira 11, pet godina nakon izlaska iz Sunčevog sistema.
* 25. 11. - Srbi protestuju u predgrađima Sarajeva a pripadnici HVO pale i pljačkaju u delu Bosanske krajine koji će se vratiti Republici Srpskoj.
* 26. 11. - Zvanična devalvacija dinara: sa 1 na 3,3 za nemačku marku.
* 26. 11. - U Srbiji formirana Demokratska alijansa (DS, DSS, Saborna narodna stranka, Srpska liberalna stranka).
* 27. 11. - Clinton se obratio naciji povodom slanja američkih trupa u mirovnu misiju u BiH (20 od 60 hiljada pripadnika).
* 28. 11. - Glavni odbor SPS: Borisav Jović, Mihajlo Marković i Milorad Vučelić su razrešeni funkcija.
* 28. 11. - Barcelonskom deklaracijom nastaje Euro-mediteransko partnerstvo, od 2008. Unija za Mediteran, međuvladina organizacija.
* 30. 11. - Slovenija priznala SR Jugoslaviju.
* 30. 11. - Rezolucije SB UN: 1025: kraj mandata UNCRO 15. 1. 1996; 1026: mandat UNPROFOR produžen do 31. 1. 1996.; 1027: mandat UNPREDEP u Makedoniji produžen do 30. 5. 1996.

### Decembar/Prosinac
* 2. 12. - Lansirana Solarna i heliosferska opservatorija, SOHO.
* 4. 12. - EU suspendovala sankcije SRJ. Prve jedinice prethodnice NATO stižu u Hrvatsku i BiH.
* 5. 12. - Javier Solana imenovan za generalnog sekretara NATO-a (do 1999). Francuska objavljuje povratak u vojni komitet organizacije, skoro tri decenije nakon De Golovog povlačenja iz vojnih struktura.
* 6. 12. - Bundestag je odobrio slanje 4.000 trupa u Hrvatsku, za podršku IFOR-u u BiH (prva jedinica stiže u Split 22-og).
* 7. 12. - NASA-ina letjelica Galileo stiže nakon šest godina u Jupiterovu orbitu, ispuštena je sonda za ispitivanje atmosfere.
* 7. 12. - Veliki miting Srba u Grbavici protiv dejtonskog razgraničenja (okupljanja traju od 3. 12.?).
* 8. 12. - Holbruk u Sarajevu: obećano mu je da će mudžahedini napustiti region (bilo je konfrontacija sa Britancima u centralnoj Bosni). Počinju dnevni letova USAF između Nemačke i aerodroma Tuzla., dolasci su usporeni mećavama i maglom.
* 8. 12. - *[[Prodigy]]* održao koncert u Beogradu.
* 8 - 9. 12. - Konferencija u Londonu o sprovođenju Dejtonskog sporazuma i rekonstrukciji BiH: osnovan Savjet za sprovođenje mira. U radu Konferencije učestvovali su ministri inostranih poslova 40 zemalja i predstavnici brojnih međunarodnih organizacija. Pregovarač EU Carl Bildt imenovan je za Visokog predstavnika međunarodne zajednice u BiH.
* 12. 12. - Vojska RS preko SRJ oslobodila dvojicu francuskih pilota oborenih 30. 8..
* 12. 12. - Referendum u srpskom delu Sarajeva protiv Dejtonskog sporazuma; skupština BiH prihvata sporazum.
* 13. 12. - Državni sekretar Warren Christopher upozorava BiH da bi SAD mogle zadržati 600 miliona dolara pomoći ako oko 1.000 "islamskih plaćenika" ne bude proterano u roku od 30 dana.
* 13. 12. - Grupa pojedinaca objavila da obnavlja "privremenu vladu" Republike Teksas.

* 14. 12. - U Parizu, u Elizejskoj palači, potpisan je mirovni sporazum u BiH. U Sarajevu eksplozije kod Holidej ina i Jevrejskog groblja.
* 14. 12. - SRJ i BiH su se međusobno priznale i uspostavile diplomatske odnose. INA i Jugopetrol potpisali sporazum o obnovi dopreme nafte SR Jugoslaviji. Zbog Prevlake još nema sporazuma o normalizaciji odnosa Hrvatske i SRJ.
* 15. 12. - Rezolucija SB UN 1031 o prenosu mandata sa UNPROFOR-a na IFOR (*Implementation Force*) u BiH.
* 15. 12. - "Bosmanovo pravilo": Evropski sud pravde donosi presudu kojom su profesionalni fudbaleri - državljani članica EU stekli pravo da se bez ikakvih ograničenja zapošljavaju u državama Unije.
* 15. 12. - Francuska vlada odustaje od reformi čiji je predlog izazvao velike štrajkove i proteste.
* 15 - 16. 12. - Samit Evropskog saveta u Madridu: stupanj 3 Ekonomske i monetarne unije (obračunski poslovi) počinje 1. januara 1999; novčanice i kovanice ulaze u opticaj najkasnije 1. januara 2002; ime valute, koja se sada označava sa *ECU*, biti će *euro*.
* decembar - Dragoljub Mićunović napustio Demokratsku stranku.
* 17. 12. - Bosanski Srbi uslovno prihvatili Dejtonski sporazum, uz 10 prigovora.
* 17. 12. - Izbori za Državnu dumu Rusije: komunisti 157 mandata (+115), Naš dom – Rusija, nova stranka premijera Černomirdina, 55 mandata.
* 17/18. 12. - Naoružani ljudi upali u beogradski "Bel Pagette" (Bogoljub Karić preuzima firmu za pejdžere).
* 18. 12. - Ambasador SRJ pri UN Vladislav Jovanović pripisuje masakr u Srebrenici sukobima između Muslimana.
* 18. 12. - Stari kongoanski avion Lockheed Electra je pao u Angoli, stradala je 141 osoba.
* 18 - 28. 12. - *[[Hubble Deep Field]]*: Hubbleov svemirski teleskop snima "prazni" delić neba u Velikom medvedu i registruje skoro 3.000 galaksija (objavljeno sledećeg meseca).

* 20. 12. - Operacija Joint Endeavour: NATO-ove Implementacione snage IFOR preuzimaju od UNPROFOR-a mirovnu misiju u BiH. Prvi komandant je adm. Leighton W. Smith, Jr..
* 20. 12. - BiH je članica MMF (nasledstvo članstva SFRJ).
* 20. 12. - American Airlines Flight 965: američki avion "boing 757" sa 164 putnika i člana posade, koji je leteo od Majamija ka kolumbijskom gradu Kali, srušio se u planinama jugozapadne Kolumbije. Nesreću preživelo četvoro ljudi i jedan pas.
* 21. 12. - Rezolucija SB UN 1034: osuđena kršenja humanitarnog prava od strane bosanskih Srba, od jula do oktobra (naročito Srebrenica), kao i pljačke i uništavanje imovine od strane hrvatskih snaga u Mrkonjić Gradu i Šipovu;
* 21. 12. - Rezolucija SB UN 1035: ustanovljenje IPTF (*International Police Task Force*) u BiH.
* 21. 12. - Obnovljene telefonske veze između Srbije i Hrvatske.
* 22. 12. - Strane u BiH počinju povlačenje na 2&nbsp;km od linija, izveštava se da Srbi odlaze iz delova Sarajeva, neki i sa ostacima iz grobova.
* 23. 12. - Požar na školskoj ceremoniji u dvorani u indijskoj državi Harjana, stradalo je najmanje 442 osoba.
* 24. 12. - Na parlamentarnim izborima u Turskoj najviše glasova osvojila islamistička Partija prosperiteta Necmettina Erbakana, što je prva izborna pobeda islamista u 72-godišnjoj istoriji sekularne Turske.
* 27. 12. - ARBiH i VRS napuštaju pozicije u Sarajevu, zonom separacije od sutra patrolira IFOR. Nabujale Sava i Neretva prave probleme IFOR-ovcima.
* 27. 12. - Mobilna telefonija u Srbiji: Karićev Mobtel, tj. BK-PTT, prvi je operater (sistem NMT-900, a GSM eksperimentalno od ca. 29. 2. 1996.).
* 28. 12. - SAD suspenduju sankcije protiv SRJ. Na surčinski aerodrom su sletela četiri aviona sa američkim vojnicima i opremom na putu za Bosnu.
* 31. 12. - Amerikanci postavili pontonski most (*ribbon bridge*) na nabujaloj Savi između Županje i Orašja.

### Kroz godinu
* Klaus Schmidt počinje iskopavanje lokaliteta Göbekli Tepe u jugoistočnoj Turskoj, starosti od 10. do 8. milenijuma pne..
* Osnovana EMEA (European Medicines Agency), evropska agencija za odobravanje medicinskih proizvoda.
* *[[Beanie Babies]]*, lutke punjene peletima, postaju valjda prva internet senzacija, preprodaju se i do deset puta skuplje.

## Rođenja

* 9. 1. - Dominik Livaković, nogometni vratar 
* 29. 1. - Milena Radulović, glumica 
* 19. 2. - Nikola Jokić, košarkaš
* 25. 2. - Mario Hezonja, košarkaš 
* 27. 2. - Sergej Milinković-Savić, fudbaler
* 13. 3. - Mikaela Shiffrin, američka skijašica
* 1. 4. - Logan Paul, influencer, bokser, glumac 
* 6. 5. - Marko Pjaca, nogometaš 
* 10. 5. - Missy Franklin, američka plivačica
* 7. 6. - Nika Turković, hrvatska pjevačica
* 22. 6. - Sara Kolak, hrvatska atletičarka, koplje 
* 4. 7. - Post Malone, američki kantautor 
* 5. 7. - Baby Lasagna, hrvatski kantautor, producent 
* 22. 8. - Dua Lipa, englesko-kosovska kantautorka
* 13. 9. - Playboi Carti, reper 
* 20. 9. - Laura Dekker, samostalno oplovila planetu sa 16 godina
* 22. 9. - Aleksandra Prijović, pevačica 
* 22. 9. - Jorge Jurado, "Kuro" iz "Porodice Serano"
* 21. 10. - Doja Cat, pjevačica 
* 27. 10. - Vladica Babić, crnogorska teniserka
* 31. 10. - Predrag Rajković, golman
* 3. 11. - Kendall Jenner, model, član porodice Jenner-Kardashian
* 28. 11. - Tin Jedvaj, hrvatski nogometaš
* 9. 12. - McKayla Maroney, gimnastičarka, tema internet-meme
* 24. 12. - Anett Kontaveit, estonska tenisačica 
* 27. 12. - Timothée Chalamet, američki glumac

## Smrti

### Januar/Siječanj
* 1. 1. - Eugene Wigner, fizičar, nobelovac (* 1902)
* 1. 1. - Eugen Verber, srpski glumac, prevodilac, književnik (* 1923)
* 2. 1. - Siad Barre, bivši predsednik Somalije (* 1919)
* 18. 1. - Adolf Butenandt, njemački kemičar, nobelovac (* 1904.)
* 20. 1. - Milan Erak, glumac (* 1950)
* 22. 1. - Rose Kennedy, matrijarh familije Kennedy (* 1890)

### Februar/Veljača
* 2. 2. - Donald Pleasence, glumac (* 1919)
* 4. 2. - Patricia Highsmith, američka spisateljica (* 1921.)
* 9. 2. - Olga Skovran, koreograf, pedagog, osnivač ansambla "Kolo" (* 1908)
* 10. 2. - Miloš Bajić, slikar i profesor (* 1915)
* 14. 2. - U Nu, prvi premijer Burme (* 1907)
* 15. 2. - Radenko Mišević, slikar, profesor, dekan FLU u Bg. (* 1920)
* 18. 2. - Ratomir Ivković, filmski reditelj (* 1917)
* 20. 2. - Branko Žeželj, građevinski inženjer, akademik (* 1910)
* 28. 2. - Ksenija Divjak, slikarka (* 1924)

### Mart/Ožujak
* 1. 3. - Vladislav Listjev, ruski novinar (* 1956)
* 2. 3. - Leposava Lulik rođ. Stanković, model za Predićevu "Kosovku devojku" (* 1899)
* 9. 3. - Ljubica Ravasi, glumica (* 1916)
* 9. 3. - Edward Bernays, pionir PR-a (* 1891)
* 12. 3. - Mija Aleksić, srpski glumac (* 1923)
* 17. 3. - Ronald Kray, gangster (* 1933)
* 17. 3. - Rick Aviles, glumac (* 1952)
* 27. 3. - Maurizio Gucci, bivši šef kompanije *Gucci* (* 1948)
* 28. 3. - Frano Šimunović, slikar (* 1908)
* 29. 3. - Jimmy McShane, frontmen grupe *Baltimora* (* 1957)
* 30. 3. - Milan Cmelić, slikar (* 1925)
* 31. 3. - Selena Quintanilla, američka pevačica (* 1971)

### April/Travanj
* 2. 4. - Dragoslav Mitrinović, matematičar, profesor ETF BU (* 1908)
* 4. 4. - Priscilla Lane, glumica (* 1915)
* 4. 4. - Slavko Puljek, kipar i slikar (* 1924)
* 4. 4. - Zoran Miščević, pevač Silueta (* 1945)
* 6. 4. - Novak Novak, srpski pisac i TV-scenarist (* 1928.)
* 10. 4. - Morarji Desai, bivši premijer Indije (* 1896)
* 14. 4. - Burl Ives, pevač, glumac (* 1909)
* 16. 4. - Cy Endfield, filmski radnik, mađioničar, pronalazač (* 1914)
* 20. 4. - Milovan Đilas, književnik, filozof, visoki funkcioner pa disident (* 1911)
* 24. 4. - Zlatko Mejaški, bojnik HRZ (* 1958)
* 25. 4. - Ginger Rogers, glumica, plesačica, pevačica (* 1911)
* 25. 4. - Andrea Fortunato, fudbaler (* 1971)

### Svibanj/Maj
* 2. 5. - Rudolf Perešin, stožerni brigadir HRZ (* 1958)
* 5. 5. - Mihail Botvinik, šahovski velemajstor (* 1911)
* 11. 5. - Dobrivoje Ćilerdžić, ljotićevac, sveštenik SPC (* 1920)
* 14. 5. - Zlatko Madunić, hrvatski kazališni i filmski glumac (* 1930)
* 18. 5. - Aleksandar Godunov, plesač i glumac (* 1949)
* 24. 5. - Harold Wilson, bivši premijer UK (* 1916)
* 25. 5. - Krešimir Ćosić, hrvatski košarkaš i trener (* 1948)
* 26. 5. - Friz Freleng, animator (* 1906)
* 28. 5. - Irfan Ljubijankić, bosanskohercegovački političar (* 1952)
* 30. 5. - Jovan Hadži-Kostić, novinar i humorista (*1933)
* maj - Marko Borak - Mali Mare (ubijen), dorćolski momak sa asfalta (* 1976)

### Jun/Juni/Lipanj
* 3. 6. - Dušan Bulajić, srpski glumac (* 1932)
* 14. 6. - Roger Zelazny, pisac fantazije (* 1937)
* 20. 6. - Émil Cioran, francuski pisac i filozof rumunskog porijekla (* 1911)
* 23. 6. - Jonas Salk, virolog, otkrio vakcinu za polio (* 1914)
* 24. 6. - Marjorie Cameron, umetnica, okultista (* 1922)
* 25. 6. - Ernest Walton, fizičar, nobelovac (* 1903)
* 26. 6. - Žarko Broz, sin Josipa Broza (*1924)
* 29. 6. - Lana Turner, glumica (* 1921)

### Jul/Juli/Srpanj
* 1. 7. - Wolfman Jack, disk džokej (* 1938)
* 2. 7. - Darko Kraljević, starješina HVO (* 1966)
* 4. 7. - Arsen Diklić, književnik i scenarista (* 1922)
* 11. 7. - Gojko Nikoliš, učesnik Španskog rata i NOB, general-pukovnik JNA, narodni heroj, lekar, književnik, diplomata, akademik (* 1911)
* 15. 7. - Ivana Vujnović, učenica, eponim fonda (* 1979)
* 17. 7. - Juan Manuel Fangio, petostruki svetski šampion Formule-1 (* 1911)
* 17. 7. - Dragan Popović - Dadilja (ubijen), srpski gangster
* 18. 7. - Goran Marjanović - Goksi Bombaš (ubijen), srpski kriminalac
* 21. 7. - Pavle Šovljanski, bokser (* 1926)
* 24. 7. - Ivo Kalina, hrvatski slikar (* 1925.)
* 27. 7. - Miklós Rózsa, kompozitor (* 1907)

### Avgust/August/Kolovoz
* 1. 8. - Mirko Božić, hrvatski književnik (* 1919.)
* 3. 8. - Ida Lupino, glumica, rediteljka (* 1918)
* 4. 8. - J. Howard Marshall, američki milijarder (* 1905)
* 5. 8. - Izet Nanić, starješina ARBiH (* 1965)
* 7. 8. - Brigid Brophy, britanska spisateljica (* 1929)
* 9. 8. - Jerry Garcia, gitarista *Grateful Dead*-a (* 1942)
* 13. 8. - Karim Zaimović, novinar, pisac (* 1971)
* 13. 8. - Mickey Mantle, igrač bejzbola (* 1931)
* 20. 8. - Hugo Pratt, italijanski strip autor (* 1927)
* 21. 8. - Subrahmanyan Chandrasekhar, astrofizičar, nobelovac (* 1910)
* 23. 8. - Alfred Eisenstaedt, fotograf (* 1898)
* 28. 8. - Michael Ende, nemački pisac (* 1929)

### Septembar/Rujan
* 5. 9.? - Avdo Palić, pukovnik ARBiH (* 1958)
* 6. 9. - Ksenija Kantoci, kiparica (* 1909)
* 7. 9. - Radivoje Lola Đukić, srpski filmski i TV-reditelj (* 1923.)
* 11. 9. - Ratko Ilić, TV reditelj (* 1944)
* 12. 9. - Jeremy Brett, engleski glumac (* 1933)
* 22. 9. - Nasiha Kapidžić-Hadžić, bh. književnica i urednica (* 1932)
* 29. 9. - Madalyn Murray O'Hair, osnivačica *American Atheists* (* 1919)

### Oktobar/Listopad
* 7. 10. - Gérard de Vaucouleurs, astronom (* 1918)
* 9. 10. - Alec Douglas-Home, bivši premijer UK (* 1903)
* 9. 10. - Zaim Imamović, starješina ARBiH (* 1961)
* 15. 10. - Velimir Terzić, hrvatski političar (* 1929)
* 22. 10. - Kingsley Amis, književnik (* 1922)
* 24. 10. - Ramiz Sekić, glumac (* 1934)
* 25. 10. - Miljenko Smoje, dalmatinski novinar, kroničar i satiričar (* 1923.)
* 27. 10. - Slobodan Selenić, književnik (* 1933)

### Novembar/Studeni
* 3. 11. - Bojan Adamič, kompozitor (* 1912)
* 3. 11. - Gojko Zec, srpski fudbalski trener (* 1935)
* 4. 11. - Yitzhak Rabin, premijer Izraela, nobelovac za mir (* 1922)
* 4. 11. - Gilles Deleuze, filozof (* 1925)
* 4. 11. - Paul Eddington, glumac (* 1927)
* 13. 11. - Milorad Zečević (ubijen), dir. beogradske Coca-Cole
* 16. 11. - Petre Prličko, glumac (* 1907)
* 23. 11. - Louis Malle, filmski režiser (* 1932)
* 24. 11. - Lazar Vujaklija, slikar (* 1914)
* 30. 11. - Aleksandar I. Spasić, prevodilac, novinar i urednik RTS (* 1937)

### Decembar/Prosinac
* 2. 12. - Đorđe Mano Zisi, muzeolog (* 1901)
* 10. 12. - Saša Božović, učesnica NOB, književnica (* 1912)
* 11. 12. - Miko Tripalo, hrvatski političar, "proljećar" (* 1926.)
* 15. 12. - Miloš I. Bandić, književni kritičar (* 1930)
* 17. 12. - Miodrag Batričević, direktor bg. hotela Mažestik
* 18. 12. - Konrad Zuse, pionir kompjutera (* 1910)
* 23. 12. - Vladimir Popović (pjesnik), akademik HAZU (* 1910)
* 23. 12. - Zlatica Baltić, spikerka Radio Beograda (* 1911)
* 25. 12. - Dean Martin, pevač, glumac, zabavljač (* 1917)
* 30. 12. - Bogoljub Petrović, glumac (* 1942)

### Kroz godinu
* Miloš Bajić, slikar (* 1915)
* Ksenija Divjak, slikarka (* 1924)
* Enes Čengić, novinar (* 1926)
* Stevan Knežević, slikar (* 1940)

## Nobelova nagrada za 1995. godinu
* '''Fizika''': pionirski eksperimentalni doprinosi fizici leptona i to Martin L. Perl (otkriće tau leptona) i Frederick Reines (detekcija neutrina)
* '''Kemija''': Paul J. Crutzen, Mario J. Molina i Frank Sherwood Rowland (rad u atmosferskoj hemiji, naročito stvaranje i razlaganje ozona)
* '''Fiziologija i medicina''': Edward B. Lewis, Christiane Nüsslein-Volhard i Eric F. Wieschaus (otkrića u vezi genetske kontrole ranog razvoja embriona)
* '''Književnost''': Seamus Heaney (za dela lirske lepote i etičke dubine, koji uzdižu svakodnevna čuda i prošli život)
* '''Mir''': Joseph Rotblat i Pugwashke konferencije o znanosti i svjetskim poslovima (napori da se smanji uloga koju nuklearno oružje igra u međunarodnoj politici i, na duži rok, eliminacija takvog oružja)
* '''Ekonomija''': Robert E. Lucas (razvoj i primena hipoteze racionalnih očekivanja čime je preobrazio makroekonomsku analizu i produbio naše razumevanje ekonomske politike)

## Reference

## Literatura/Spoljne veze
* Deset Miloševićevih godina u deset slika (6) , časopis "Vreme"
*  *Yugoslavia Events Chronology (University of Texas at Arlington)*: January-April '95 , May-August '95  & September-December 1995  (pokriva ex-Yu prostor).
*  Vreme News Digest Agency 
* Hronologija RSK